Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2965

4. Írország nyilatkozata az Egyesült Királyság és Írország helyzetéről szóló jegyzőkönyv 3. cikkéről Írország kijelenti, hogy az Egyesült Királyság és Írország helyzetéről szóló jegyzőkönyv 3. cikke által ráruházott azon jogát, hogy részt vegyen az Európai Közösséget létrehozó szerződés IIIa. címe szerinti intézkedések meghozatalában, úgy kívánja gyakorolni, hogy az az Egyesült Királysággal közös utazási terület fenntartásával a lehető legteljesebb mértékben összeegyeztethető legyen. Írország emlékeztet arra, hogy az a tény, hogy részese az Európai Közösséget létrehozó szerződés 7a. cikke egyes vonatkozásainak alkalmazásáról szóló jegyzőkönyvnek, azt az óhaját tükrözi, hogy az Egyesült Királysággal közös utazási területét fenn kívánja tartani abból a célból, hogy biztosítsa az Írországba történő belépés és az Írországból történő kilépés lehető legnagyobb szabadságát.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes